স্টাফ রিপোর্টার ॥ শহরে সার্কেল এসপির নেতৃত্বে মুসলিম কোয়াটার আবাসিক এলাকা থেকে ৮০ পিছ ইয়াবাসহ দুই যুবককে আটক করেছে পুলিশ। গতকাল রাত সাড়ে ১০টার দিকে তাদেরকে আটক করা হয়। পুলিশ সুত্র জানায়, শহরের নিউ মুসলিম কোয়াটার আবাসিক এলাকায় দীর্ঘদিন যাবত ইয়াবাসহ বিভিন্ন মাদক ব্যবসা চালিয়ে আসছিল জামাল ও খলিল নামের দুই যুবক। গতকাল রাত সাড়ে ১০টার দিকে গোপন সংবাদের ভিত্তিতে হবিগঞ্জের সহকারি পুলিশ সুপার দক্ষিণ সার্কেল সাজ্জাদ ইবনে রায়হানের নেতৃত্বে একদল পুলিশ ওই এলাকায় অভিযান চালায়। মাদক ব্যবসায়ীরা পুলিশের উপস্থিতি আচঁ করতে পেরে পালিয়ে যাওয়ার চেষ্টা করে। এসময় সহকারি পুলিশ সুপার সাজ্জাদ ইবনে রায়হান তাদেরকে দাওয়া করে আটক করতে সক্ষম হন। পরে আটককৃতদের দেহ তল্লাশী করে শরীরের বিভিন্ন অংশে লুকিয়ে রাখা ৮০ ...